સુરત આર.આર.સેલ પોલીસ સ્ટાફના પો.કો અનિલભાઈ મહજીભાઈ, પો.કો ભરતસિંહ જોરુભા, પોકો આલાભાઈ સવશીભાઈ સહિતના માણસો સુરત જિલ્લામા પેટ્રોલિંગમાં હતા. ત્યારે તેઓ મહુવા વિસ્તારમાં પહોંચતા પો.કો આલાભાઈ સવશીભાઈને બાતમી મળી હતી કે મહુવા તાલુકાના ધોળીકુઈ ગામે દેવલીંમાળી ફળિયામાં રહેતો બુટલેગર સંતોષભાઈ ઠાકોરભાઈ ઢોળીયા પટેલે એક ટાટા એસ ટેમ્પો નંબર જીજે-5-બીટી-3679મા તેના ડ્રાઇવર મારફતે દમણથી ઈંગ્લીશ દારૂનો જથ્થો મંગાવ્યો છે. આ બાતમીના આધારે આર.આર.સેલ પોલીસ સ્ટાફના માણસો મહુવાના ધોળીકુઈ ગામની સીમમાં નવસારી તરફથી આવતા રોડ ઉપર વોચ ગોઠવી ઉભા હતા તે દરમ્યાન બાતમી મુજબનો ટેમ્પો આવતા તેને અટકાવવાની કોશિશ કરતા ટેમ્પો ચાલક ટેમ્પો લઇ ભાગી છૂટ્યો હતો તેનો પીછો કરતા ટેમ્પોચાલક ધોળીકુઈ ગામેં દેવલીમાળી ફળીયા નજીક આવેલા શેરડીના ખેતર નજીક ટેમ્પો મૂકી ખેતરાળી વિસ્તારમાં ભાગી છૂટ્યો હતો. પોલીસે ટેમ્પામાં તલાશી લેતા તેમાંથી 31 પુથ્થામાં બિયર તેમજ વિસકી મળી કુલ 1632 નંગ બોટલો મળી આવી હતી જેની કિંમત રૂપિયા 88,800 જેટલી થાય છે તેમજ એક ટાટા એસ ટેમ્પો જેનિકિંમત 3 લાખ મળી કુલ 3,88,800 નો મુદ્દામાલ પોલીસે કબ્જે કરી ટેમ્પાનો ડ્રાઇવર તેમજ દારૂ મંગાવનાર ધોળીકુઈ ગામનો બુટલેગર સંતોષ પટેલને વોન્ટેડ જાહેર કરી આગળની કાર્યવાહી હાથ ધરી છે